ET Euroopa Liidu Teataja C 92/13

Komisjoni teatis päritolureegleid käsitlevate protokollide kohaldamise kuupäeva kohta, millega sätestatakse päritolu diagonaalne kumuleerumine ühenduse ning Alžeeria, Egiptuse, Fääri saarte, Islandi, Iisraeli, Jordaania, Liibanoni, Maroko, Norra, Šveitsi (kaasaarvatud Liechtenstein), Süüria, Tuneesia, Türgi, Jordani läänekalda ja Gaza sektori vahel

(2007/C 92/14)

Ühendus ja asjaomased riigid teavitavad üksteist Euroopa Komisjoni kaudu teiste riikidega jõus olevatest päritolureeglitest, et saavutada päritolu diagonaalne kumuleerumine ühenduse ning Alžeeria, Egiptuse, Fääri saarte, Islandi, Iisraeli, Jordaania, Liibanoni, Maroko, Norra, Šveitsi (kaasaarvatud Liechtenstein), Süüria, Tuneesia, Türgi, Jordani läänekalda ja Gaza sektori vahel.

Lisatud tabelis, mis on koostatud asjaomastelt riikidelt saadud teadete alusel, antakse ülevaade päritolureegleid käsitlevatest protokollidest, kus sätestatakse päritolu diagonaalne kumuleerumine ning nimetatakse kuupäev, millest alates kumuleeruvust kohaldatakse. Käesolev tabel asendab varasema (ELT C 48, 2.3.2007, lk 3).

Kumuleerumist saab kohaldada ainult juhul, kui lõpptootja- ja lõppsihtriigid on sõlminud ühesuguseid päritolureegleid sätestavad vabakaubanduslepingud kõikide päritolustaatuse kujunemisega seotud riikidega — s.o kõikide riikidega, kust pärinevad kõik kasutatud materjalid. Lõpptootja- ja lõppsihtriigiga vabakaubanduslepingut mittesõlminud riigist pärinevaid materjale käsitletakse päritolustaatuseta materjalidena. Konkeetsed näited on toodud Euroopa-Vahemere piirkonna päritolureegleid käsitlevate protokollide selgitavates märkustes. (1)

Seejuures meenutatakse, et:

— Šveitsi ja Liechtensteini Vürstiriigi vahel kehtib tolliliit;

— Euroopa Majanduspiirkonnas, kuhu kuuluvad EL, Island, Liechtenstein ja Norra, on kohaldamiskuupäev 1.11.2005.

Allpool on esitatud tabelis loetletud riikide ISO alfa-2-koodid:

— Alžeeria DZ — Egiptus EG — Fääri saared FO — Island IS — Iisrael IL — Jordaania JO — Liibanon LB — Maroko MA — Norra NO — Šveits CH — Süüria SY — Tuneesia TN — Türgi TR — Jordani Läänekallas ja Gaza sektor PS

Päritolureegleid käsitlevate protokollide, millega nähakse ette diagonaalne kumuleerumine Euroopa-Vahemere piirkonnas, kohaldamiskuupäevad

EU DZ CH (EFTA) EG FO IL IS (EFTA) JO LB LI (EFTA) MA NO (EFTA) PS SY TN TR EU 1.1.2006 1.3.2006 1.12.2005 1.1.2006 1.1.2006 1.7.2006 1.1.2006 1.12.2005 1.1.2006 1.8.2006 (2)) DZ CH (EFTA) 1.1.2006 1.1.2006 1.7.2005 1.8.2005 1.1.2007 1.3.2005 1.8.2005 1.6.2005 EG 1.3.2006 6.7.2006 6.7.2006 6.7.2006 1.3.2007 FO 1.12.2005 1.1.2006 1.11.2005 1.1.2006 1.12.2005 IL 1.1.2006 1.7.2005 1.7.2005 9.2.2006 1.7.2005 1.7.2005 1.3.2006 IS (EFTA) 1.1.2006 1.8.2005 1.11.2005 1.7.2005 1.1.2007 1.8.2005 1.3.2005 1.8.2005 1.3.2006 JO 1.7.2006 6.7.2006 9.2.2006 6.7.2006 6.7.2006 LB 1.1.2007 1.1.2007 1.1.2007 1.1.2007 LI (EFTA) 1.1.2006 1.1.2006 1.7.2005 1.8.2005 1.1.2007 1.3.2005 1.8.2005 1.6.2005 MA 1.12.2005 1.3.2005 6.7.2006 1.3.2005 6.7.2006 1.3.2005 1.3.2005 6.7.2006 1.1.2006 NO (EFTA) 1.1.2006 1.8.2005 1.12.2005 1.7.2005 1.8.2005 1.1.2007 1.8.2005 1.3.2005 1.8.2005 PS SY TN 1.8.2006 1.6.2005 6.7.2006 1.3.2006 6.7.2006 1.6.2005 6.7.2006 1.8.2005 1.7.2005 TR (2) 1.3.2007 1.3.2006 1.1.2006 1.7.2005

(1) ELT C 16, 21.1.2006, lk 2.

(2) EÜ-Türgi tolliliiduga hõlmatud kaupade puhul on kohaldamiskuupäev 27. juuli 2006.

Põllumajandustoodete puhul on kohaldamiskuupäev 1. jaanuar 2007.

Söe- ja terasetoodete puhul diagonaalset kumuleerumist veel ei kohaldata.